kardosdrur/scandi-wiki huggingface dataset:
Kileskrift

Kileskrift er det ældste kendte skriftsystem. Det stammer fra det sydlige Babylonien i Sumer i anden halvdel af det 4. årtusinde f.Kr., hvor det sandsynligvis blev udviklet i forbindelse med regnskabsføring. Skriften på det tidlige stadie er piktogrammer, altså ikke som på et skriftsprog.

Navnet på skriftsystemet – kileskrift – skyldes, at kileformede tegn blev afsat på fugtige lertavler med en griffel. Lertavlen blev bagt eller lagt til tørre i solen. Studiet af Mesopotamien, også kendt som assyriologi, er velsignet med en stor mængde af sådanne lertavler, der dog som regel kun findes som fragmenter, såkaldte ostrakon, men som skriftlige kilder er de uvurderlige.

Kileskriften spredte sig fra Mesopotamien til den øvrige nære Orient, men brugen af kileskrift var mest udbredt i Mesopotamien, hvor den først døde ud ca. 100 e.Kr. Fra ca. 3400 f.kr. til 100 e.Kr. blev de oprindelige billeder efterhånden mere og mere stiliserede, og antallet af tegn varierede betydeligt.

Kileskrift er væsentligt et skriftsystem og et talsystem.
Kileskrift blev brugt til en lang række andre sprog end sumerisk og akkadisk i oldtidens nære Orient: blandt andet hittitisk, hattisk og luvisk.

I modsætning til sumerisk, der som hurrittisk er et isoleret sprog, er akkadisk et semitisk sprog. Akkadisk bruges om oldakkadisk (ca. 2300-2100 f.Kr.) og de to dialekter babylonisk og assyrisk.

Se også 

 Forhistorisk tid, læren om at tyde gamle håndskrifter - palæografi - og Bisutun-inskriptionerne, ca. 7.århundrede f.kr.
 Oldtidsbyerne Ebla og Babylon og de babyloniske tal og cifre

Eksterne links og baggrundslitteratur 
 
 Henvisninger til en række digitale samlinger af kileskrift: http://cdli.ucla.edu/
 Jakob Bo Flygare: "Verdens ældste skrift" i SFINX 25. årgang (2002) nr. 3, 

Mesopotamien
Akkadiske imperium
Skriftsystemer
Jesus (flertydig)

Navnet Jesus henviser kan henvise til:

Jesus – Guds søn, ifølge Det Nye Testamente
Jesus (navn) – et almindeligt drengenavn i spansktalende lande
Jesus Christ Superstar – en musical af Tim Rice og Andrew Lloyd Webber
Jesuskirken – en kirke i Valby
Île Jésus – en ø nord for Montreal
Jesus & Josefine – TV 2's julekalender i 2003
Jesus vender tilbage – film af Jens Jørgen Thorsen fra 1992
Jesus (film fra 1979) – film af John Krish og Peter Sykes fra 1979
Jesusfirben – et almindeligt navn på firben af slægten Basiliscus
Fort Jesus - en fæstning i Kenya
Akon

Aliaune Dmala Bouga Time Puru Nacka Lu Lu Lu Badara Akon Thia (født 16. april 1973), bedre kendt som Akon, er en senegalesisk/amerikansk Grammy-nomineret hiphop/R&B-sanger, sangskriver og pladeproducer.
Han har stiftet de to pladeselskaber Konvict Muzik og Kon Live Distribution. Akon har også arbejdet sammen med Michael Jackson og lavet sangen "Hold my Hand".

Diskografi 
 Trouble (2004)
 Konvicted (2006)
 Freedom (2008)
 El Negreeto (2019)

Kilder

Eksterne henvisinger 

 
 
 

Rappere fra USA
Personer fra St. Louis
Copenhagen Ice Breakers

Copenhagen Ice Breakers (forkortet CIB) er en københavnsk bordhockeyklub. Klubben er grundlagt af Martin Kirchgässner og Jesper Madsen.

Klubben har været med til at udvikle gode spillere fra det storkøbenhavnske område. Således har klubben i dag medlemmer fra mange forskellige byer, bl.a. Skuldelev, København, Nærum, Roskilde og Næstved.

Klubben var værter for bordhockeyens Øresund Cup i 2006, hvor der deltog spillere fra store dele af Europa.

Klubben deltager i turneringer i hele Øresundsregionen og er desuden vært for det årlige københavnerderby, Copenhagen Grand Prix på Kulturhuset Islands Brygge.

CIB var i flere år løsgængere i dansk bordhockey, men er i dag fuldgyldigt medlem af Dansk Bordhockey Union.

Eksterne henvisninger 
Klubbens officielle hjemmeside 

Sportsklubber i Danmark
Sport i København
Bordhockey
Bissinge

Bissinge ligger på Møn, og er en lille bebyggelse i Stege Sogn, syd for Stege Nor. Bebyggelsen ligger ad Søndersognsvej mellem Lille Bissinge og Tøvelde. Professor og billedhugger Bjørn Nørgaard har sit værksted i Bissinge. 

Landsbyen ligger i Vordingborg Kommune og tilhører Region Sjælland.

Lokaliteter på Møn
Rødkilde (Møn)

Rødkilde er en lille bebyggelse i Stege Sogn, vest for Stege Nor på Møn.

I bebyggelsen ligger Rødkilde Højskole (opført 1866) og lidt sydvest herfor Rødkildegård.

Lokaliteter på Møn
Stege
Lokaliteter i Vordingborg Kommune
Rødkilde

Stednavnet Rødkilde kan henvise til flere lokaliteter:

 Rødkilde (Ulbølle Sogn) – en herregård i Ulbølle Sogn på Sydfyn
 Rødkilde (Søborg Sogn) – en bebyggelse i Søborg Sogn
 Rødkilde (Møn) – en bebyggelse i Stege Sogn

Rødkilde kan også henvise til:
 Rødkilde Gymnasium – et gymnasium i Vejle
 Rødkilde Højskole – en højskole på Møn
 Rødkilde Skole – en folkeskole i København
Gizmondo

Gizmondo var en håndholdt spillekonsol. Den konkurerede på markedet imod Nintendo DS og Sony PSP.
Gizmondo blev lanceret i England 19. marts 2005. Maskinen blev solgt med et SIM-kort uden abonnement, så den er direkte klar til spil. Gizmondo kører med Windows CE og understøtter MPEG-4 video, GPRS og kan afspille MP3-filer. Da den ikke solgte godt, udgik den fra markedet i februar 2006. 
Blandt de annoncerede spiltitler er Richard Burns Rally og Conflict Vietnam.

Fakta 
 Antal spiltitler: 
Omkring 10 (februar 2007)
 Multiplayer: 
Man kan spille med og mod andre Gizmondo-ejere via den indbyggede Bluetooth-forbindelse. 
 Ekstra funktioner: 
Gizmondo har indbygget kamera, og man kan sende og modtage SMS- og MMS-beskeder direkte fra konsollen. Gizmondo kan benyttes som mp3- og film-afspiller, som via USB-kabel kopieres fra computeren og over på konsollens SD-hukommelseskort. Endelig indeholder Gizmondo GPS-navigation. 
 Batterilevetid: 
6-8 timer.

Mobile spillekonsoller
Tinghøj (Skive Kommune)

Tinghøj er en bebyggelse i den nordlige del af Roslev Sogn mellem Roslev og Durup på det nordvestlige Salling. 

Tinghøj ligger 19 km nord for Skive. Området hører til Skive Kommune og ligger i Region Midtjylland.

Historie 
Harre Herreds ting blev holdt ved den nærliggende Tinghøj ved sogneskellet mellem Harre, Durup og Tøndering sogne.

Jernbanen 
Sallingbanen (1884-1971) gik gennem den spredte bebyggelse, og her blev trinbrættet Tinghøj oprettet 15. maj 1929. Beboerne måtte selv bekoste et læskur; i starten af 1950'erne opførte DSB et nyt skur efter at have indsamlet penge til materialerne hos 33 beboere. Trinbrættet blev nedlagt 27. maj 1967.

Cykelstien Salling Natursti, der er anlagt på den tidligere jernbane og følger banens tracé næsten hele vejen mellem Skive og Glyngøre, passerer bebyggelsen.

Eksterne kilder/henvisninger 
 Mogens Duus: Med toget til Glyngøre og Nykøbing Mors, bane bøger 2009, s.152f

Lokaliteter i Skive Kommune
Aramid

Aramid-fiber (Aromatic polyamid) er et varmeresistent og stærkt syntetisk-fiber, som anvendes i skudsikre veste. 

I nogle typer bremsebelægniger anvendes det som en erstatning for asbest.

Kunstfibre
Dølbyvad

Dølbyvad er en bebyggelse på halvøen Salling, beliggende 10 km syd for Breum, 21 km sydvest for Glyngøre og 6 km nord for Skive. Bebyggelsen hører til Skive Kommune og ligger i Region Midtjylland.

Det meste af Dølbyvad hører til Resen Sogn, men et par ejendomme i det sydvestlige hjørne hører til Dølby Sogn. Resen Kirke ligger 2½ km sydøst for Dølbyvad. Dølby Kirke ligger 2½ km vest for Dølbyvad. Dølbyvad ligger ved den gamle landevej mellem Skive og Glyngøre og er nu vokset sammen med Øster Dølby.

Historie 
Bebyggelsen havde tidligere en købmandshandel.

Jernbanen 
Bebyggelsen opstod omkring standsningsstedet Dølbyvad på Sallingbanen (1884-1971). 15. maj 1926 blev der oprettet et billetsalgssted med en lille muret bygning og et sidespor.
Året før havde Dølby Sogn fået trinbrættet Tolstrup på Vestsallingbanen. Det lå kun 1 km fra Vester Dølby og medvirkede til, at benyttelsen af Dølbyvad blev beskeden.

DSB ønskede allerede i 1932 at nedrykke Dølbyvad til ubemandet trinbræt uden sidespor, men fik først lov til det fra 1. januar 1939. Trinbrættet blev nedlagt 3. juni 1956. Den murede bygning, der efterhånden var stærkt forfalden, blev revet ned i 1971, hvor persontrafikken på Sallingbanen også blev nedlagt.

Salling Natursti er en cykel- og vandresti, belagt med stenmel og anlagt på banens tracé næsten hele vejen mellem Skive og Glyngøre.

Noter

Eksterne kilder/henvisninger 
 SDFE kortviser: Høje målebordsblade 1842-1899 og lave målebordsblade 1901-1971 
 Mogens Duus: Med toget til Glyngøre og Nykøbing Mors, bane bøger 2009, s.138-141

Lokaliteter i Skive Kommune
Mad World

"Mad World" er en sang skrevet af Roland Orzabal fra det britiske band Tears for Fears fra 1982. Sangen fik sin renæssance efter at være blevet brugt i filmen Donnie Darko i en version af Michael Andrews og Gary Jules. Siden er den også blevet brugt i en reklame for spillet Gears of War til Xbox 360 spillekonsollen.
Den er nu også blevet benyttet i den danske udgave af programmet X-Factor af deltageren Thomas.

Sange fra 1982
Mapai

Mapai (Hebraisk: מפא"י, et akronym for מִפְלֶגֶת פּוֹעֲלֵי אֶרֶץ יִשְׂרָאֵל, Mifleget Poalei Eretz Yisrael, "Landet Israels Arbejderparti") var et centrum-venstre parti i Israel. Partiet blev grundlagt i 1930 ved en sammenlægning mellem partierne Hapoel Hatzair og det oprindelige Ahdut HaAvoda. Partiet var det dominerende parti i Israels politik frem til 1968, hvor partiet fusioneredes ind i det nuværende israelske arbejderparti.

Ved valget til Knesset i 1965 stillede partiet op som en del af den nyetablerede socialistiske arbejderpartialliance (Labour Alignment). Arbejderalliancen blev efter få år opløst og førte til grundlæggelsen af Arbejderpartiet.

Generalsekretærer 
 1930–1953 – David Ben-Gurion
 1953–1955 – Moshe Sharett
 1955–1963 – David Ben-Gurion
 1963–1968 – Levi Eshkol

Eksterne henvisninger 

Politiske partier i Israel
Grønholt Flyveplads

Grønholt Flyveplads er en flyveplads umiddelbart syd for Grønholt mellem Hillerød og Fredensborg i Nordsjælland. 

Den har PPR, det vil sige et begrænset antal starter og landinger om året, og der kræves forudgående tilladelse før enhver landing. Der kan ansøges om tilladelse online via Grønholt Flyveplads website og for hver landingstilladelse betales et PPR gebyr.

Landingsbanen ligger 11-29 og er orienteret henholdsvis 106 grader og 286 grader. Den er er ca. 1 km lang og 18 meter bred, men i meget dårlig stand med store huller i asfalten og er i stort omfang med begroninger fra ukrudt. Der er også taxiveje, men disse er ude af brug for tiden grundet dårlig vedligeholdelse. Hvis man letter fra bane 11, vil man efter starten få en imponerende udsigt over Esrum Sø med omgivelser.

Grønholt Flyveplads blev anlagt i 1940 på en del af Hegnsholts jord og fik asfaltbane i 1962.

Eksterne henvisning 

 - Grønholt Flyveplads officielle website 

Lufthavne i Danmark
Bygninger, konstruktioner og anlæg i Hillerød Kommune
Etableret i 1940
Sgt. Bilko

Sgt. Bilko er en amerikansk komediefilm fra 1996. Den er instrueret af Jonathan Lynn. Sergent Bilko, der spilles af Steve Martin, er en kolossalt dum sergent, der leder en lille gruppe håbløse soldater, som bruger tiden til at spille, når generalen ikke ser det. De skal testes, ellers bliver sergent Bilko sendt til Grønland. Bilko er en filmatisering af 1950'er tv-serien The Phil Silvers Show.

Medvirkende 
 Steve Martin
 Dan Aykroyd
 Phil Hartman
 Glenne Headly
 Daryl Mitchell
 Max Casella
 Eric Edwards
 Dan Ferro
 John Marshall Jones
 Brian Leckner
 John Ortiz
 Pamela Adlon
 Mitchell Whitfield
 Austin Pendleton
 Chris Rock
 Cathy Silvers
 Steve Park
 Debra Jo Rupp
 Richard Herd

Ekstern henvisning 
 

Amerikanske film fra 1996
Komediefilm fra USA
Rambo III

Rambo III er en amerikansk actionfilm] og den tredje film i serien om John Rambo. Den har Sylvester Stallone i titelrollen, og er instrueret af Peter MacDonald, efter manuskript af Stallone.

Handling 
John Rambo har trukket sig tilbage efter en lille krig. Da hans tidligere general bliver kidnappet af russiske soldater bliver han nødt til at tage våbnene frem og redde ham. Selv Taliban har problemer med dem.

Eksterne Henvisninger 

Actionfilm fra USA
Svensmarke

Svensmarke (tidligere også Svendsmarke) er en lille bebyggelse i Stege Sogn, syd for og tæt ved Stege Nor.

Svensmarke omtales 1366. I Danmarks Riges Breve nævnes, at ridder Folmer Jakobsen Lunge af Ryde i 1405 pantsætter alt gods i Øster Kippinge til Niels Jensen i Svensmarke.

Landsbyen udskiftes i 1803.

Lokaliteter på Møn
Goa trance

Goa trance er en form for elektronisk musik, der er en del af trance musik familien, og er oftest refereret til som Goa. Goa opstod i de sene 1980'ere og starten af 1990'erne i Goa regionen i Indien. Goa trance havde mest succes fra omkring 1994 til 1998, herfra er det gået ned ad bakke med udbredelsen og produktionen, og den er gradvist blevet erstattet af efterfølgeren, psykedelisk trance eller psy trance.

Eksterne henvisninger 

Musikgenrer
Techno
NOW 1

Now (That's What I Call Music 1) er et dansk opsamlingsalbum udgivet 5. september 2002 i kompilation-serien NOW Music.

Spor 
 Shakira: "Underneath Your Clothes"
 Sophie Ellis-Bextor: "Get Over You"
 George Michael: "Freeek!"
 Ronan Keating: "If Tomorrow Never Comes"
 Nelly: "Hot In Herre" 
 Tiziano Ferro: "Perdono" 
 Chad Kroeger feat. Josey Scott: "Hero"
 Atomic Kitten: "It's OK!" 
 Zididada: "Walking On Water"
 Kylie Minogue: "Love at First Sight"
 Oasis: "Stop Crying Your Heart Out" 
 Britney Spears: "Boys" 
 Sugababes: "Freak Like Me"
 Westlife: "Bob Bob Baby"
 Fat Joe feat. Ashanti: "What's Luv?"
 Christina Milian: "When You Look At Me"
 Det Brune Punktum: "Kom Lad Os Gå" 
 Ashanti: "Foolish" 
 Celine Dion: "A New Day Has Come"
 Jennifer Lopez feat. NAS: "I'm Gonna Be Alright (Track Masters Remix)"

Eksterne henvisninger 
 Now That's What I Call Music! 1 front- og backcover 

Album fra 2002
NOW 01
Bramming-Tønder-banen

|}

Bramming-Tønder-banen er jernbanen mellem Bramming og Tønder. Alle tog udgår fra eller ender i Esbjerg. Driften varetages siden 2003 af Arriva.

Historie 

Efter vedtagelsen af Lunderskov-Esbjerg-banen blev det besluttet at Ribe skulle have bedre trafikforbindelser efter tabet af opland efter krigen i 1864. Med lov af 16. april 1873 blev der stadfæstet anlæg af en bane fra Bramming til byen. Banen blev åbnet den 1. maj 1875.

Banen sydfra til Bredsted blev åbnet den 17. oktober og resten af banen fra Bredsted over grænsen til Ribe blev indviet den 15. november 1887. Fra tysk side var der tale om en forlængelse af Marskbanen fra Elmshorn, hvor første del til Glückstadt blev åbnet i 1844 og fra 1886 blev banen trinvis videreført nordpå. Da lovgivning på den danske side ikke kunne komme på plads, på grund af uoverensstemmelse imellem rigsdagen og regeringen i provisorietiden, trak vedtagelse og anlæg af banen ud. Lovforslaget blev første gang fremsat i samlingen 1881/82. Først da erhvervsmanden C.F. Tietgen påtog sig en del af anlægsarbejdet, der fik en koncession til anlægget af banen via en kongelige resolution, kom der gang i byggeriet. Driften blev varetaget af DSB og den 1. juli 1896 blev anlægget overdraget til DSB efter at Forfatningskampen var stillet af.

Indtil 1920 passerede banen den dansk-tysk grænse ved Vedsted/Hviding. Den tyske station Hviding og den danske station Vedsted havde fælles banegårdsbygning, en af Europas længste. Der blev senere indrettet statshospital i bygningen, som findes endnu. Banegården er afløst af Hviding trinbræt lidt længere mod syd.

Stationer 
 Bramming Station (Bm), forbindelse til Lunderskov-Esbjerg-banen og Diagonalbanen til Grindsted (tidligere Brande-Silkeborg-Randers
 Sejstrup Station (Sej)
 Gredstedbro Station (Gs)
 tidligere Farup Trinbræt (Fap), nedlagt i 1971
 Ribe Nørremark Station (Rbn), åbnet i 1985
 Ribe Station (Rb)
Hviding Station (Vd) tidligere Vedsted/Hvidding
Rejsby Station (Rej)
Brøns Station (Brr)
Skærbæk Station (Æk)
Døstrup Sønderjylland Station (Ds)
Bredebro Station  (Bw) Fra 1888 udgik en sidebane til Løgumkloster med mellemstation i Ellum. I 1927 blev den tidligere amtsbane ombygget til en normalsporet statsbane mellem Rødekro og Løgumkloster og hele strækningen fra Bredebro til Rødekro blev allerede i 1936 nedlagt.
Visby Station (Vis)
Tønder Nord Station (Trn)
Tønder Station (Tdr), forbindelse til Marskbanen mod Nibøl, Tønder-Tinglev-banen og tidligere til Tønder-Højerbanen

Trafik 
Fra januar 2003 betjenes strækningen af Arriva med tog til/fra Esbjerg. Derudover der er nogle få gange om ugen godstog til/fra Grindsted.

Eksterne kilder og henvisninger
Jernbanens historie, Egebæk-Hviding 

Jernbanestrækninger i Danmark
Etableret i 1875
Statssekretær

Statssekretær har flere betydninger:
 Statssekretær (politisk hverv) – titel der både kan gives til ministre og embedsmænd
 Statssekretær (Storbritannien) – titel der gives til de mest højtstående minstre, der også er medlem af kabinettet.
 Statssekretær (Norge)
 Statssekretær (Sverige)
 Statssekretær (Tyskland)
 Statssekretær (USA) – Secretary of State er USAs føderale udenrigsminister
 Statssekretær (Vatikanet) – Segretario di Stato er Vatikanstatens statsminister

Politik
Titler
Vejle-Give Jernbane

Vejle-Give Jernbane (VGJ) var en dansk privatbane mellem Vejle og Give, der blev indviet 2. august 1894. I forbindelse med anlægget af banen mellem Give og Herning overtog staten 1. april 1912 ejendomsretten til VGJ. 1. oktober 1914 overtog DSB driften af banen, der siden da er blevet drevet som en del af Vejle-Holstebro-banen.

Stationerne blev tegnet af Thomas Arboe.

Tidligere jernbaneselskaber i Danmark
Ekstremt højt og utrolig tæt på

Ekstremt højt og utrolig tæt på er en roman fra 2005 af den amerikanske forfatter Jonathan Safran Foer.

Bogen handler om den 9-årige meget intelligente men også meget sarte Oskar Schell, der har mistet sin far under terrorangrebet den 11. september 2001. Oskar finder en gådefuld nøgle, som han mener kan bidrage til at kaste lys over begivenhederne ved faderens død, og han bevæger sig rundt i New York for at finde steder og mennesker, der kan hjælpe med at binde de mange løse ender sammen. 

Bogen er Jonathan Safran Foers anden bog. Han debuterede i 2003 med romanen Alt bliver oplyst.

Bogen er filmatiseret og kom i de danske biografer 2012.

Referencer

Ekstern henvisning 
 Anmeldelse  på Litteratursiden.dk

Romaner fra USA
Landsforræderloven

Landsforræderloven eller Landssvigerloven, også kaldet Straffelovstillægget, var en særlov vedtaget af Folketinget som led i retsopgøret efter 2. verdenskrig, som midlertidigt genindførte dødsstraf i Danmark for forbrydelser af landsskadelig karakter begået under den tyske besættelse. Loven, hvis fulde navn var Lov om Tillæg til Borgerlig Straffelov angaaende Forræderi og anden landsskadelig Virksomhed  blev således indført med tilbagevirkende kraft, hvilket er et særsyn i dansk politisk historie.

Som følge af loven blev der fra 1945 til 1950 afsagt 103 dødsdomme. 78 af dem blev stadfæstet ved Højesteret, og 46 af disse blev fuldbyrdet ved skydning. Henrettelserne fandt sted i Undallslund plantage ved Viborg, og i henrettelsesskuret,  i en af de fjernere dele af Bådsmandsstrædes Kaserne, på 2. Redan af Enveloppen ved Margretheholm,  på Amager ved København; de fandt sted om natten i al hemmelighed i et dertil indrettet træskur.

Eksterne kilder/henvisninger 
 Landsforræderloven

Danmark under 2. verdenskrig
Danmarks love
Ordulf af Sachsen

Hertug Ordulf af Sachsen (1022 – 1072), også kaldet Otto, af huset Billung, var hertug af Sachsen fra 1059 til 1072. Han var søn af hertug Bernhard 2. af Sachsen og Eilika af Schweinfurt. 

Ordulf efterfulgte faren som hertug i 1059, og hans tid som regent blev præget af striden mod sorberne, en kamp han førte sammen med de kristne danskere.

Ordulf blev gift med Ulvhild af Norge, datter af Olav den Hellige, i 1042. Dette ægteskab styrkede alliancen med skandinaverne. Med hende fik han sønnen Magnus, der efterfulgte ham som hertug. Magnus havde mange efterkommere, bl.a. i fyrstehuset Oldenburg, og gennem Magnus af Sachsen kan det nuværende norske kongehus føre sine aner tilbage til sagatidens norske konger.

Ordulf blev gift for anden gang med Gertrud af Haldesleben (død 1116), datter af grev Konrad og enke efter grev Fredrik af Formbach i 1071. Med hende fik han sønnen Bernhard, som døde efter et fald fra sin hest.

Huset Billung
Hertuger af Sachsen
Givskud

Givskud er en lille by i Sydjylland med , beliggende i Givskud Sogn. Byen ligger i Vejle Kommune og hører til Region Syddanmark.

Udover Givskud Kirke bestod den kun af nogle få gårde, en skole og en præstegård i 1800-tallet. Senere kom også en kro til. Det var dog først omkring 1969 at landsbyen for alvor fik opmærksomhed. Dette år startede Givskud Zoo under navnet Løveparken Givskud og var en nyskabelse indenfor zoologiske haver, idet de besøgende kunne køre rundt blandt løver i egne privatbiler. Senere kom der også giraffer, næsehorn, bisoner og elefanter til og haven rummer i dag mere end 70 forskellige dyrearter. Givskud Zoo er i dag en meget stor attraktion i Jylland.

Givskud ligger ca. 20,8 kilometer nordvest for regionshovedbyen Vejle og omtrent 8,4 kilometer sydøst for hedebyen Give.
Umiddelbart øst for Givskud ligger Bjerlev Hede, hvor en kærvspids af flint er fundet. Spidsen anses for Danmarks ældste jagtredskab og er udstillet på Nationalmuseet.

Kilder

Eksterne henvisninger 
 Givskud Zoo
 Vejle Kommune
 Hjemmeside for Givskud

Byer i Vejle Kommune
Europavej E18

E18 er en europavej der starter i Craigavon i Nordirland og slutter i Sankt Petersborg i Rusland. Undervejs går den gennem Skotland, England, Norge, Sverige og Finland.

Referencer

Eksterne henvisninger 

18
Veje i Nordirland
Veje i Skotland
Veje i England
Veje i Norge
Veje i Sverige
Veje i Finland
Veje i Rusland
Baccarat

Baccarat har flere betydninger:

 Baccarat (film) – en tysk stumfilm fra 1919.
 Baccarat (kortspil) – et kortspil.
 Baccarat (virksomhed) – en fransk krystalglas-fremstillingsvirksomhed.
U-vending

U-vending er en manøvre i trafikken, hvor man vender køretøjet 180 grader, og kører videre i modsatte vejbane.

Navnet kommer af, at manøvren ligner et U. En u-vending kan bruges, når man er kørt forkert. Vendingen kræver dog, at der er rigelig med plads til at vende, og at der ikke er andre køretøjer i modsatte vejbane og i nærheden.

Nogle steder er vendingen ikke tilladt, f.eks hvis der er spærrelinie eller venstresving forbudt. Andre steder er der ramper, som man kan køre op på, hvis man ønsker at udføre en u-vending.

Referencer 

Trafik
Tøvelde

Tøvelde er en bebyggelse i Stege Sogn på Møn. Tøvelde ligger syd for Stege Nor midtvejs mellem Bissinge og Svensmarke.

Landsbyen nævnes 1257 (Tubald). Landsbyen blev udskiftet i 1800 og 1817.

Ved forsamlingshuset (opført 1903) er placeret en mindesten fra 1946 med teksten:

5. Maj 1945 
For Majdagssolen veg vor Trældomsnat 
Ved Guds og Venners Hjælp blev Danmark frit 
Men også Danske havde stridt og lidt 
Derfor blev denne Sten til Minde sat.

I Tøvelde Gl. Skole er der i dag cafe. Syd for Tøvelde, i Hjelm Bugt ud for Hvide Klint ligger den store Tøvelde-sten.

Tøvelde ligger i Vordingborg Kommune og tilhører Region Sjælland.

Kilder 
 Trap, J. P. Danmark. Præstø Amt. Bind IV, 5. udg., 1955.
 Storstrøms Amts Museer og Arkiver 

Lokaliteter på Møn